मनचले ने छेड़खानी की तो महिलाओं ने सरेराह घसीटकर पीटा
खंडवा | रेलवे स्टेशन रोड से महिलाएं घर जा रहीं थी तभी मनचले ने छेड़खानी कर दी, महिलाओं ने भी अप्रत्याशित जवाब दिया। मनचले को पकड़ा और 10 मिनट तक घसीटकर पीटा। देखने वालों की भीड़ बढ़ने पर मौका पाकर मनचला भाग निकला। गुरुवार शाम 5.15 बजे की है। रेलवे स्टेशन रोड पर मनचले युवक ने गुजर रही दो महिलाओं पर फब्तियां कसी। महिलाओं ने मना किया। युवक नहीं माना और पीछा कर छेड़छाड़ करता रहा। महिलाओं ने बीच पकड़कर जमीन पर पटका, जमकर धुनाई की। लोगों की भीड़ जमा हो गई। भीड़ में शामिल कुछ लोगों ने भी महिलाओं का साथ दिया और मनचले की जमकर धुनाई की। प्रत्यक्षदर्शियों के मुताबिक कुछ लोगों ने पुलिस को सूचना भी दी लेकिन घटनास्थल पर कोई नहीं पहुंचा। मामले में किसी भी प्रकार की शिकायत नहीं की गई।
hin_Deva hin_Deva